Чаптынов, Валерий Иванович

**Чаптынов Валерий Иванович** (11.06.1945 — 10.08.1997) — политик, Алтай Республиканыҥ тӧзӧӧчизи, баштапкы башкараачызы (1992—1997), Алтайский сельскохозяйственный институтты (Барнаул, 1967) «билимчи-зоотехник» деп специальностьло божоткон, КПСС-тыҥ XXVIII съездиниҥ делегады, «Суверенитет и равенство»* деп фракцияда ла *Конституционная комиссия Съезда народных депутатов РСФСР* деп комиссияда иштеген (1990), Россияда Совет Федерацияныҥ депутады (1993), Россия Федерацияныҥ Совединде јамызы аайынча иштеген (1996—1997), сӧӧги кергил
== Биографиязы ==
Валерий Иванович Чаптынов јаантайын государственник – центрист, федералист, Россияныҥ бирлиги учун политик болгон. Саха (Якутия) Республиканыҥ экс-президенти М.Е. Николаевтиҥ айтканыла Валерия Иванович «державник» болгон: 

«От имени своего народа он подал голос о повышении статуса области, вовремя, ни раньше ни позже пришел к власти, к вопросам повышения государственности своей родины подготовленный и с жизненным опытом». («Звезда Алтая» газет №№37 — 40, 25.05.2015 ј.)

В.И.Чаптынов јӱрӱмде алтай калыгына баатырдый учурлу кижи болгон. Алтай Республика ла Россия Федерацияда эткен политикалык ижиниҥ учуры, кеми сӱреен јаан.
Валерий Иванович Чаптынов1945 јылдыҥ кичӱ изӱ айдыҥ 11-чи кӱнинде Ойрот автоном областьтыҥ Шабалин аймагыныҥ [[Апшыйакты]] јуртында  чыккан. [[Барнаул|Барнаулда]] Алтайский сельскохозяйственный институтты (АСХИ, 1967) «билимчи-зоотехник» деп специальностьло божоткон. Бир узак эмес ӧйгӧ Кӧксу-Оозында *аймактар ортодо государстволык племенной станцияда* божоткон.
1969—1972 јылдарда секретарь болуп, оноҥ исполкомныҥ председатели болуп [[Кӧксу-Оозы|Кӧксу-Оозыныҥ]] райсовединде иштеген. 1972—1976 јылдарда секретарь, оноҥ экинчи секретарь, оноҥ ВЛКСМ-ныҥ Горно-Алтайский обкомныҥ баштапкы секретари. 1976—1978 јылдарда ЦК КПСС-тыҥ общественный билимдердиҥ Академиязында  ӱренген. 1978—1983 јылдарда — ОК КПСС-тыҥ инструкторы, [[Кош-Агаш|Кош-Агашта]] райком КПСС-тыҥ баштапкы секретари. 1983 јылда — секретарь, 1984 јылдаҥ ала 1988 јылга јетире — Горно-Алтайский ОК КПСС-тыҥ экинчи секретари.

=== Политикалык ижи ===
1988 јылдыҥ кӱчӱрген айында Горно-Алтайский облисполкомныҥ председатели эдип кӧстӧлгӧн. 1990 јылдыҥ тулаан айында Горно-Алтайский ОК КПСС-тыҥ баштапкы секретари ле бого коштой областьтыҥ албаты депутаттарыныҥ Совединиҥ председатели боло берген. Автоном областьтыҥ статусын кӧдӱрерге эрчимдӱ иштеген. 1990 јылдыҥ ӱлӱрген айыныҥ 25-чи кӱнинде Горно-Алтайский областной Советтиҥ ӱчинчи ээчий эмес сессиязы *«О государственном суверенитете Горно-Алтайской советской социалистической республики»* деп Декларация јӧптӧгӧн. 1991 јылда јаан изӱ айдыҥ 3-чи кӱнинде таҥынаҥ јарлалган *Горно-Алтайский ССР-дыҥ* Ӱстӱги Совединиҥ председатели болуп В.И.Чаптынов тудулган. 1991 јылдыҥ куран айыныҥ 20-чи кӱнинде, алтай радиоберите ажыра ол Горно-Алтайский АО РСФСР-дыҥ Конституциязыла башкарынат деп јарлап айткан, је бу ла ӧйдӧ аймактар сайын телеграммаларда ГКЧП-ны јӧмӧӧр деп башкарган. В феврале 1992 јылдыҥ кочкор айында ол  —  јаҥы тӧзӧлгӧн Алтай Республиканыҥ Ӱстӱги Совединиҥ председатели эдип кӧстӧлгӧн.  1993 јылдыҥ ӱлӱрген айында *Ӱстӱги Советтиҥ блокадазын токтодор* деп «Сибирское согласие» деген ассоциацияныҥ јӧбине кол салган.

1994 јылдыҥ кочкор айыныҥ 1-чи кӱнинде [[Алтай Республика|Алтай Республиканыҥ]] Государственный Собраниезиниҥ председатели болуп кӧстӧлгӧн, 27 *ӱннеҥ*21 *ӱн* алган. 1997 јылдыҥ чаган айыныҥ 30-чы кӱнинде Госсобраниениҥ сессиязында  избран председателем  республиканыҥ правительствозыныҥ председатели болуп талдалган, тулаан айдаҥ ала *республиканыҥ правительствозы* Советом Министров деп адалган.

=== Россияда ===
* КПСС-тыҥ XXVIII съездиниҥ делегады;
* 1990 јылдыҥ чаган айында РСФСР-дыҥ албаты депутады;
* *«Суверенитет и равенство»* деп фракцияда ла *Конституционная комиссия Съезда народных депутатов РСФСР'' деп комиссияда иштеген;
* 1993 јылдыҥ кочкор айында  КПРФ-тыҥ I учредительный съездиниҥ делегады болгон;
* 1993 јылдыҥ јаҥар айыныҥ 12-чи кӱнинде Совет Федерацияныҥ депутады болуп тудулган , талдаштарда 46,29 % ӱн алган;
* Федерацияныҥ керектериле Комитетте иштеген, Федерал јӧптӧжӱлер ле регионал политика аайынча;
1996—1997 јылдарда Россия Федерацияныҥ Соведине јамызы аайынча кирген

Москвада 1997 јылдыҥ куран айыныҥ 10-чы кӱнинде божогон.

## Кереестер
* 2001 јылдыҥ кичӱ изӱ айында Горно-Алтайскта Кировтыҥ оромыныҥ бӧлӱги В.И Чаптыновтыҥ адыла адалган;
* Кош-Агашта школ ло Тӱндӱк-Чуйдыҥ мӧҥкӱ тайгаларыныҥ бирӱзи В.И.Чаптыновтыҥ адыла адалган;
* В.И. Чаптыновтыҥ кереези оныҥ адыла адалнан оромдо, правительствоныҥ туразыныҥ јанында тургузылган (2021).

## Кайралдары
*

## Литература

* Зенькович Н. «Губернаторы новой России: Энциклопедия карьер». М. ЗАО «ОЛМА Медиа Групп». Стр. 522—523
* Губернаторы.ру: К юбилею первого главы Республики Алтай

## Јуруктардыҥ кӧмзӧзи

## Ајарулар

## Литература

## Тайантылар

* Биография
* К юбилею первого главы Республики Алтай